COMUNA SÎNTANDREI

Nr.2856 din 29.04.2014 

INFORMARE privind intenţia de elaborare 

Plan Urbanistic Zonal „Lotizare teren pentru locuinţe cu funcţiuni complementare, nr. cad.52552 și 52554  – localitatea Sîntandrei, comuna Sîntandrei”
Primăria Sîntandrei anunţă intenţia de elaborare a unui Plan urbanistic zonal Lotizare teren pentru locuinţe cu funcţiuni complementare, în localitatea Sîntandrei, la inițiativa proprietarilor terenului: Ardelean Alexandru-Corneliu, Iacob Ana, Rad Adrian-Ioan și soția Rad Carmen
Terenul studiat se află în partea de sud-est a localității Sîntandrei, la sud de calea ferată Oradea-Cheresig şi conform cu PUG 2006 în vigoare, se află în intravilan, în U.T.R.2, zonă predominant de locuire cu funcţiuni complementare, cu interdicţie temporară de construire până la întocmirea de P.U.Z.-uri. Terenul se compune din două loturi identificate cu nr.cad.52552 înscris în CF nr.52552 cu suprafaţa de 4269mp, şi nr.cad.52554, înscris în CF nr.52554, cu suprafața de 4657mp, suprafaţa totală fiind de 8926mp şi folosinţa actuală ca teren agricol. 
Accesul la teren se face din DJ 797 şi apoi se continuă pe drumurile create în PUZ-urile anterioare, respectiv strada Oneștilor.
Prin P.U.Z. se propune realizarea a 15 parcele pentru locuinţe amplasate în stâga şi în dreapta unui drum nou creat cu lăţimea de 9,00m. La un capăt, drumul are acces la strada Oneştilor (cu lăţimea de 12m şi carosabil de 7,00m),  iar la celălat capăt este prevăzut cu loc de întoarcere. Loturile au suprafaţa de la 470 mp. Limita de implatare a construcțiilor spre Calea Ferată  va respecta distanța  de minim 20m de la axul căii ferate. Pentru accesul la parcele, iniţiatorii vor dona teren în domeniul public al comunei Sîntandrei pentru drumul nou creat de 9m lățime, teren cu 6m lățime pentru continuarea străzii Oneștilor și pentru drumul paralel cu calea ferată conform planului 5/U.
În zona în discuţie nu există echipare tehnico edilitară, exceptînd rețeaua de alimentare cu energie electrică. Până la realizarea rețelelor stradale de alimentare cu apă și de canalizare se vor execuța pe fiecare parcelă puțuri forate de apă și rezervoare de vidanjare pentru apă menajeră. Alimentarea cu energie electrică şi cu gaz se va putea realiza prin extinderea reţelelor existente pe strada Oneştilor. Inițiatorii P.U.Z.-lui au obligația să execute alimentarea cu energie electrică şi pietruirea noului drum  pe cheltuiala lor.

Etapele preconizate pentru consultarea publicului până la aprobarea P.U.Z. sunt:

1. - informare cu privire la intenţia de elaborare P.U.Z.

2. - consultarea documentaţiei de urbanism, propuneri preliminare

3. - informare cu privire la rezultatele consultării

     Persoana responsabilă cu informarea şi consultarea publicului este Mihuţa Tudora, consilier la compartimentul urbanism din cadrul  Primăriei comunei Sîntandrei - str. Principală, nr.452, tel: 0259-415947 int.16,  e-mail: primaria.santandrei@cjbihor.

PUBLICUL ESTE INVITAT SĂ TRANSMITĂ OBSERVAŢII şi PROPUNERI    privind intenţia de elaborare Plan urbanistic zonal„Lotizare teren pentru locuinţe cu funcţiuni complementare, nr. cad.52552 și 52554  – localitatea Sîntandrei, comuna Sîntandrei”, în perioada 30.04 – 09.05.2014
între orele 8:30 – 14:30.

Observaţiile sunt necesare la elaborarea documentaţiei pentru P.U.Z. Răspunsul la observaţiile transmise va fi comunicat in scris persoanelor care au formulat sesizări/ sugestii, în perioada 10 -14.05.2014.

